AĠĠORNAT bil-filmati u ritratti: Sena u nofs mill-inawgurazzjoni tal-pont tal-breakwater, kellu jingħalaq l-aċċess għalih għax tkissru, jew forsi kissruhom, it-twavel tal-injam li n-nies jimxu minn fuqhom. Il-pont li jgħaqqad il-parti ta’ taħt il-Forti Sant’ Iermu mal-breakwater, kien sar b’investiment ta’ €2.8 miljun u kien inawgurat f’Lulju 2012. Il-pont il-ġdid li jiżen 190 tunellata, nħadem fi Spanja u tqiegħed f’postu 71 sena wara li l-pont oriġinali kien twaqqa’ f’attakk minn e-boats Taljani fit-Tieni Gwerra Dinjija. Ritratti Sergio Mallia